EkBass/fiwiki-20250220-pages-articles huggingface dataset:
Pinkertonin etsivätoimisto

Pinkertonin etsivätoimisto on yhdysvaltalainen etsivätoimisto, jonka Allan Pinkerton perusti vuonna 1850. Allan Pinkerton oli Yhdysvaltojen presidentin Abraham Lincolnin henkivartija ja tuli kuuluisaksi paljastettuaan juonen, jonka tarkoituksena oli salamurhata tällöin vielä presidenttiehdokkaana ollut Lincoln. Pinkertonin perustama etsivätoimisto oli ensimmäinen yksityinen etsivätoimisto. Ensimmäisen toimiston hän perusti Chicagoon. Yhdysvaltain sisällissodan aikana Pinkertonin etsivätoimisto toimi pohjoisvaltioiden agenttien ”tiedotuspalvelimena”. Sodan jälkeen Pinkertonin agentit kunnostautuivat ottamalla kiinni enimmäkseen Wells Fargon ja Union Pacificin arvotavarakuljetuksia ryöstäneitä rosvoja ja rosvoliigoja. Pinkertonin ”etsivät” syyllistyivät usein mielivaltaisuuksiin hoitaessaan rikkaiden maanomistajien etuja muun muassa pelottelemalla pientilallisia. Etsiviä palkattiin vakoilemaan ammattiliittoja agent provocateur -roolissa eli väärinkäytöksiin yllyttäen. 1890-luvulla etsivätoimiston haaraosastoja perustettiin New Yorkiin, Bostoniin, Philadelphiaan, St. Pauliin, Kansas Cityyn ja Denveriin. Etsivätoimistolla oli laaja arkisto kirjeenvaihtoa ja tietoa, jota kerättiin 1850–1893. Se luovutettiin seremonioiden kera Yhdysvalloille vuonna 2000. Pinkertonin etsivinä toimineista kuuluisimpia on rikoskirjailija Dashiell Hammett, jolle Pinkerton toimi kuvitteellisen ”Continental”-etsivätoimiston esikuvana. Yrityksellä oli alkuaikoinaan tunnuksenaan avoin silmä ja teksti ”We never sleep” (”Emme nuku koskaan”), joiden taustalla oli yksityisetsivien käyttämä lausahdus ”private eye”. Pinkerton liittyi Nasdaqiin vuonna 1990 ja listautui New Yorkin pörssiin 1996. Securitas-konserni osti sen osake-enemmistön vuonna 1999. ==Lähteet== * Gillbring, Anders & Tove (1998): Western (rollspelet) * Securitas AB (1999): Pressmeddelande från Securitas AB - Pinkertonaffären avslutad - 99,3 procents anslutning === Viitteet === == Aiheesta muualla == * Pinkertonin kotisivut * The First Private Eye Luokka:Vartiointiliikkeet Luokka:Villi länsi Luokka:Etsivätoimistot
Happisaturaatio

Happisaturaatiolla eli happikyllästeisyydellä tarkoitetaan kudoksen happipitoisuuden suhdetta sen suurimpaan mahdolliseen arvoon. Useimmiten termillä viitataan erityisesti valtimoveren happisaturaatioon eli siihen, kuinka suuri osuus veren hemoglobiinimolekyylien sitoutumiskohdista on happimolekyylin miehittämä. Valtimoveren happiosapaine ja veren happisaturaatio liittyvät läheisesti toisiinsa. Happiosapaineen kasvaessa lähestyy happisaturaatio 100 prosenttia. Normaali happisaturaatio ihmisellä on vähintään 96 prosenttia. Lievä hypoksemia eli happivajaus 89-95 prosenttia, keskivaikea 80-88 prosenttia ja vaikea alle 80 prosenttia.Oksimetria, lyhytaikainen Valtimoveren happisaturaatiota mitataan yleisesti pulssioksimetrilla. ==Lähteet== Luokka:Veri Luokka:Seulonnan keskeiset artikkelit
Salongan kansallispuisto

Salongan kansallispuisto on Kongon demokraattisessa tasavallassa sijaitseva Afrikan suurin trooppisen sademetsän suojelualue. Se sijaitsee Kongo-joen keskialueella, minkä seurauksena vesi pääsee tälle eristyneelle alueelle tarjoten suojapaikan monille kotoperäisille ja uhanalaisille lajeille. Tällaisia ovat mm. bonobot (kääpiösimpanssit), Zairen riikinkukot, panssarikrokotiilit sekä metsänorsut. Esimerkiksi erittäin uhanalaisia bonoboja elää ainoastaan Kongossa ja tämä kansallispuisto on ainoa suojelualue, missä niitä elää.BBC News: Congo poachers leave bonobo at risk Viitattu 24.9.2016. Tämä trooppinen metsä listattiin Unescon maailmanperintökohteeksi vuonna 1984. ==Muita Kongossa sijaitsevia suojelukohteita== * Virungan kansallispuisto * Garamban kansallispuisto * Kahuzi-Biegan kansallispuisto * Okapin eläintensuojelualue ==Lähteet== ==Aiheesta muualla== * Salongan luonnonpuisto Unescon sivuilla * WWF:n esittely alueesta ja eläimistä Luokka:Kongon demokraattisen tasavallan kansallispuistot Luokka:Unescon maailmanperintökohteet Kongon demokraattisessa tasavallassa Luokka:Seulonnan keskeiset artikkelit
Nappi

Nappi on tavallisesti pyöreä ja litteä esine, jota käytetään vaatteissa tai muissa tekstiilituotteissa kiinnittimenä tai koristeena. Napit jaetaan läpiommeltaviin ja altaommeltaviin (kantanapit).Ylönen & Häkkinen 2005, s. 79. Kannallisen napin kanta pitää napin irrallaan kankaasta ja näin ollen estää nappia painamasta napinläpeä. Näiden kahden ryhmän lisäksi on olemassa myös erilaisia painonappeja, joissa on kaksi eri puolta, ylä- ja alanappi. Napit ovat yleisimpiä kiinnittimiä vaatteissa. Ne valitaan yleensä vaatteen väriin sopiviksi. Jos sopivan värisiä nappeja ei löydy, napit voidaan päällystää tarvittaessa vaatteen kankaalla. Nappeja voidaan valmistaa eri muotoisia, kokoisia, ja erilaisista materiaaleista, kuten muovista, puusta, metallista, luusta tai helmiäisestä. == Napin ompelu == Ennen nappien ompelua tulee tehdä napinläpi/napinlävet kankaaseen (napinläpi on napille sopivan kokoinen reikä, josta nappi pujotetaan läpi), joiden avulla saadaan selville napin tai nappien tarkat paikat.Suuri ompelukirja 1977 Napit kannattaa ommella riittävän pitkällä silmäneulalla ja kaksinkertaisella langalla. Napit ommellaan aina kaksinkertaiseen kankaaseen, siten että neula lankoineen pujotetaan kankaan oikea puoli päällepäin nurjalle puolelle, jolloin solmu jää oikealle puolelle napin alle. Napin ompeluun valitaan napin kanssa samanvärinen lanka, ellei haluta tietoisesti saada lankaa näkyviin. Värillisiä nappeja käytettäessä, jos ei ole olemassa samanväristä lankaa, on syytä käyttää hieman nappia tummempaa lankaa, koska vaaleampi lanka erottuu helpommin napista. Lanka valitaan myös kankaan materiaalin ja paksuuden mukaan niihin sopiviksi. Paksujen kankaiden nappien ompeluun voi käyttää karhulankaa. Läpiommeltavilla ja altaommeltavilla napeilla on erilaiset ompelutavat. Jos läpiommeltavaa nappia käytetään yhdessä paksun kankaan kanssa, tulisi napin alle ommella ompelulangasta kaula. == Käyttö == Kauluspaidassa napit ovat yleensä pieniä, keskellä, ja niiden tarkoitus on pitää paita kiinni. Housuissa, kuten farkuissa, on etumuksessa nappi, jonka avulla housut on helppo avata ja sulkea. Napin lisäksi farkuissa voi olla myös vetoketju. Myös takeissa ja jakuissa käytetään nappeja kauluspaidan tapaan, tai vaihtoehtoisesti helpompikäyttöisiä neppareita. Lisäksi nappeja käytetään esimerkiksi kasseissa kassin suun sulkemiseen. Nappeja voidaan käyttää myös koristeena, ja niistä voidaan tehdä jopa koruja. == Lähteet == *Ylönen, H., Häkkinen, R., Vaatetusalan ammattitekniikan käsikirja. Helsinki, Otava 2005 ISBN 978-951-1-19962-5 *Hietala, H. (toim.). Suuri ompelukirja. Ompele ja säästä. Helsinki: Valitut Palat - Reader´s Digest 1977 ISBN 951-9078-28-2 === Viitteet === == Aiheesta muualla == Luokka:Vaatteet Luokka:Ompelu Luokka:Seulonnan keskeiset artikkelit
Messias (viulu)

Messias () on Antonio Stradivarin vuonna 1716 rakentama viulu.Ashmolean-museon kuvaus Messias-viulusta Messias pysyi Stradivarin työpajassa hänen vuonna 1737 tapahtuneeseen kuolemaansa asti. Stradivarin poika Paolo myi sen kreivi Cozio di Salabuelle vuonna 1775. Viulua alettiin kutsua Salabueksi omistajansa mukaan. Vuonna 1827 sen osti italialainen viulukeräilijä Luigi Tarisio. Seuraavan kerran viulu vaihtoi omistajaa Tarision kuoltua vuonna 1854, jolloin ranskalainen soitinseppä Jean-Baptiste Vuillaume sai sen haltuunsa Tarision muun kokoelman myötä. Vuillaumen vävy nimesi viulun Messiaaksi (Le Messie), koska hänen mukaansa viulu on kuin juutalaisten messias, odotus on sen arvoista (Like the Messiah, worth waiting for). Viulua säilytetään nykyään Oxfordin Ashmolean Museumissa, jolle se tuli testamenttilahjoituksena. Testamentin ehtona on, että museo ei saa antaa viulua soitettavaksi. Soitinta ei siis ole edelleenkään soitettu, ja se on yhä lähes alkuperäisessä kunnossa. Siksi se kuuluu Stradivarius-soittimista arvokkaimpiin. Vuonna 2016 viulu täytti 300 vuotta. Juhlan kunniaksi viulu oli esillä sen syntysijoilla Cremonassa. Näyttelyn järjestivät yhteistyössä Oxfordin Ashmolean Museum sekä Cremonan Museo del Violino. Metropolitanin taidemuseon soitinten konservaattori Stewart Pollens on epäillyt viulun aitoutta. Asia on yhä ratkaisematta. == Lähteet == Luokka:Viulu Luokka:Kuuluisat soittimet
Plutino

Plutinot ovat tähtitieteellisen määritelmän mukaan transneptunisia kohteita, jotka ovat 3:2 rataresonanssissa Neptunus-planeetan kanssa. Ne on nimetty kääpiöplaneetta 134340 Pluton mukaan. IAU:n määritelmän mukaan planeetta on taivaankappale, joka on puhdistanut ratansa lähiympäristön muista kappaleista, siis plutino ei ole oikea planeetta. Myös Pluto itse ja sen kuu Kharon ovat plutinoja. Noin neljäsosa Kuiperin vyöhykkeen kohteista on plutinoja. Pluton lisäksi suurimmat tunnetut plutinot ovat 90482 Orcus, 28978 Ixion ja 38628 Huya.http://web.archive.org/web/20060204183337/http://www.planetary.org/explore/topics/trans_neptunian_objects/facts.html The Planetary Society: Space Topics: Trans-Neptunian Objects Ensimmäinen Pluton ja Kharonin jälkeen löydetty plutino oli (385185) 1993 RO.http://www.cfa.harvard.edu/iauc/05800/05865.html IAUC 5865: 1993 RO Myös 38083 Rhadamanthusia pidettiin ennen yhtenä suurimmista plutinoista, mutta nykyään se luetaan muunlaiseksi Kuiperin vyöhykkeen kohteeksi.IAU Minor Planet Center: MPEC 2005-X77 : DISTANT MINOR PLANETS (2006 JAN. 5.0 TT) IAU Minor Planet Center: MPEC 2006-X45 : DISTANT MINOR PLANETS (2006 DEC. 21.0 TT) == Lähteet == Luokka:Kuiperin vyöhyke Luokka:Kaukaisten pikkuplaneettojen ryhmät Luokka:Neptunus
Dude, Where’s My Car?

Dude, Where’s My Car? on Danny Leinerin ohjaama komediaelokuva vuodelta 2000. Elokuva kertoo Jessestä ja Chesteristä, jotka railakkaan yön jälkeen huomaavat autonsa hävinneen ja aloittavat etsinnät sen löytämiseksi. ==Rooleissa== ==Vastaanotto== Elokuva sai huonot arvostelut kriitikoilta. Jotkut sanoivat elokuvan olevan liian samankaltainen kuin elokuva Sekopäät. Elokuva sai kuitenkin kulttimaineen ja se menestyi hyvin lippuluukulla. == Aiheesta muualla == * * Elokuvan viralliset kotisivut Luokka:Vuoden 2000 yhdysvaltalaiset elokuvat Luokka:Yhdysvaltalaiset komediaelokuvat Luokka:Yhdysvaltalaiset nuortenelokuvat
Bora Milutinović

Velibor "Bora" Milutinović (, s. 7. syyskuuta 1944 Bajina Bašta, Serbia) on serbialainen entinen jalkapalloilija ja nykyinen jalkapallovalmentaja. Hän on naimisissa meksikolaisen kanssa ja hänellä on myös Meksikon kansalaisuus. Milutinović tunnetaan parhaiten siitä, että hän on ainoana henkilönä valmentanut viittä eri joukkuetta MM-kisoissa. Hän valmensi isäntämaa Meksikoa vuonna 1986, Costa Ricaa vuonna 1990, isäntämaa Yhdysvaltoja vuonna 1994, Nigeriaa vuonna 1998 ja Kiinaa vuonna 2002. Milutinović on valmentanut värikkäällä urallaan seuratasolla meksikolaista Pumas UNAMia, italialaista Udinese Calciota yhdeksän ottelun ajan, yhdysvaltalaista MetroStarsia seuran historian huonoimmalla kaudella sekä qatarilaista Al-Sadd Sports Clubia. Maajoukkuetasolla hän on myös valmentanut Hondurasin ja Jamaikan maajoukkueita. Hän sai potkut Jamaikan maajoukkueluotsina marraskuussa 2007. Kesällä 2009 hän toimi Confederations Cupissa Irakin jalkapallomaajoukkue päävalmentajana. Luokka:Serbialaiset jalkapalloilijat Luokka:Serbialaiset jalkapallovalmentajat Luokka:Vuonna 1944 syntyneet Luokka:Elävät henkilöt
Kerava Jazz

Kerava Jazz on vuosittainen jazz-tapahtuma Keravalla. Sen järjestää vuonna 1997 perustettu Kerava Jazz ry. Tapahtumaa tukee myös Keravan kaupunki. Kerava Jazz pidetään kesäkuisin. Ensimmäistä kertaa tapahtuma järjestettiin vuonna 1991. Esiintyjiä ovat olleet muiden muassa Anthony Braxton Quartet, Steve Lacy Sextet, Charles Gayle Trio, James Carter Quartet, Sirius, Ivo Perelman Quartet, Evan Parker Trio ja Kalaparush and the Light. ==Lähteet== == Aiheesta muualla == * Kerava Jazz Society * Kerava Jazz kunnan kotisivuilla Luokka:Keravan kulttuuri Luokka:Jazztapahtumat Suomessa
Joris Mathijsen

Joris Mathijsen (s. 5. huhtikuuta 1980 Goirle, Alankomaat) on alankomaalainen jalkapalloilija, pelipaikaltaan puolustaja. Mathijsen edusti viimeiset pelivuotensa Eredivisiessä pelaavaa Feyenoordia, jonka riveihin hän siirtyi kesällä 2012. Aiemmin Mathijsen oli edustanut kotimaassaan Willem II:ta vuosina 1998–2004 ja AZ Alkmaaria vuosina 2004–2006 sekä saksalaista HSV:tä vuosina 2006–2011 ja espanjalaista Málagaa 2011–2012. Mathijsen pelasi Alankomaiden maajoukkueessa 84 ottelua ja teki niissä kolme maalia vuosina 2004–2012. Hän kuului Alankomaiden joukkueeseen vuosien 2006 ja 2010 MM- kisoissa sekä vuosien 2008 ja 2012 EM-kisoissa. == Lähteet == Luokka:Alankomaalaiset jalkapalloilijat Luokka:Vuonna 1980 syntyneet Luokka:Elävät henkilöt
Eisleben

Eisleben (virallisesti Lutherstadt Eisleben) on Saksan kaupunki Saksi-Anhaltin osavaltiossa. Ensimmäinen säilynyt maininta Eislebenistä on vuodelta 994. Siitä tuli osa Preussia vuonna 1815. Kaupungin pinta-ala on 143,81 km² ja väkiluku noin 25 285 (2011). Martti Luther syntyi ja kuoli Eislebenissä, mistä juontuu kaupungin pitempi nimi Lutherstadt Eisleben. Kaupungissa sijaitsevat Lutherin synnyin- ja kuolintalo kuuluvat yhdessä Wittenbergin Luther-kohteiden kanssa UNESCOn maailmanperintöluetteloon. ==Tunnettuja eislebeniläisiä== *Martti Luther (1483–1546), uskonpuhdistaja *Johannes Agricola (1494–1566), uskonpuhdistaja *Caspar Schütz (1540–1596), historioitsija *Ludwig Geyer (1779–1821), näyttelijä ja näytelmäkirjailija *Thomas Lange (s. 1964), soudun maailmanmestari 1980–1990-luvuilla *Timo Hoffmann (s. 1974), nyrkkeilijä ==Katso myös == * Eislebenin verinen sunnuntai == Aiheesta muualla == * Viralliset sivut. Luokka:Saksi-Anhaltin kunnat Luokka:Saksan kaupungit Luokka:Unescon maailmanperintökohteet Saksassa
Jospa se vain olisi totta

Jospa se vain olisi totta () on vuonna 2005 valmistunut Mark Watersin ohjaama yhdysvaltalainen romanttinen komedia, joka perustuu ranskalaisen kirjailijan Marc Lévyn romaaniin Et si c'était vrai... (1999). Elokuvan tapahtumat sijoittuvat San Franciscoon, ja pääosissa ovat Reese Witherspoon, Mark Ruffalo ja Donal Logue. Vaikka elokuva ei tuottanut niin paljon kuin odotettiin, se menestyi Yhdysvalloissa hyvin. == Juoni == David Abbott vuokraa itselleen asunnon San Franciscosta, ja yllättäen paikalle ilmaantuu Elizabeth Masterson, joka väittää asunnon kuuluvan hänelle. Elizabeth alkaa ilmestyä tyhjästä asuntoon ja kadota jälkiä jättämättä huolimatta siitä, että David vaihdattaa lukot. Aluksi vain David näkee Elizabethin, ja muut ihmiset uskovat hänen vain kuvittelevan. David ja Elizabeth alkavat selvittää naisen kohtaloa, ja he saavat selville Elizabethin olevan koomassa sairaalassa, ja häntä ollaan pian irrottamassa elämää ylläpitävistä koneista. == Näyttelijät == Luokka:Vuoden 2005 yhdysvaltalaiset elokuvat Luokka:Yhdysvaltalaiset romanttiset komediat Luokka:Mark Watersin ohjaamat elokuvat Luokka:DreamWorksin elokuvat
Brașov

Brașov (, ) on kaupunki Keski-Romaniassa Transilvanian alueella, noin 166 kilometriä Bukarestista luoteeseen. Se on Brașovin piirikunnan pääkaupunki ja vajaalla 240 000 asukkaallaan piirikunnan suurin kaupunki. Kaupunkia ympäröivät Etelä-Karpaatit. ==Historia== Kaupungin alueella on ollut asutusta jo myöhemmällä kivikaudella. Keskiajasta alkaen Brașov oli Transilvanian saksien tärkeimpiä keskuksia. Kaupungin nimi on saksaksi yhä Kronstadt ("kruunukaupunki"), ja 1200-luvulta se on tunnettu myös latinalaisella nimellä Corona. Romanian- ja unkarinkielinen nimi tulee petsenegin kielestä sanasta barasu, joka tarkoittaa linnoitusta. Kaupungin virallinen nimi oli 1950-luvulla Orașul Stalin ("Stalinin kaupunki"). ==Väestö== Asukkaista 90,66 % oli romanialaisia, 8,54 % unkarilaisia, 0,60 % saksalaisia, 0,26 % romaneita ja loput muita kansanryhmiä, kuten venäläisiä, kreikkalaisia ja italialaisia. Vielä vuonna 1910 etnisiä unkarilaisia oli 43,4 % väestöstä. ==Nähtävyydet== Brașovin tunnetuimpia nähtävyyksiä on goottilaistyylinen Musta kirkko, Biserica Neagră. ==Urheilu== Brașovissa toimii jalkapallojoukkue FC Brașov. Kaupungissa järjestetään myös vuosittainen Golden Stag Festival. ==Ystävyyskaupungit== Brașovin ystävyyskaupunkeja ovat Cleveland http://www.sister-cities.org/icrc/directory/Europe/Romania ja Tampere http://www.tampere.fi/teksti/hallinto/konsernihallinto/kansainvalinentoiminta/ystavyyskaupungit.html. == Lähteet == == Aiheesta muualla == * Viralliset sivut * Webcam Luokka:Romanian kaupungit Luokka:Brașovin piirikunta
Ella Fitzgerald

Ella Jane Fitzgerald (25. huhtikuuta 1917 Newport News, Virginia, Yhdysvallat – 15. kesäkuuta 1996 Beverly Hills, Kalifornia, Yhdysvallat) oli 1900-luvun merkittävimpiä jazzmuusikoita ja ehkä kaikkien aikojen tunnetuin naispuolinen jazzlaulaja. Laajan äänialansa, erehtymättömän sävelkorvansa ja kauniin äänenvärinsä lisäksi hänen taitonsa fraseerata melodioita ja kykynsä improvisoida laulua olivat poikkeukselliset. Miltei kuusikymmentä vuotta kestäneen uransa aikana häneltä ilmestyi useita kymmeniä albumeita ja hänet palkittiin muun muassa kolmellatoista Grammylla. == Elämä == Ella Fitzgeraldin vanhemmat, William Fitzgerald ja Temperance Fitzgerald, erosivat pian hänen syntymänsä jälkeen. Ella Fitzgerald muutti äitinsä ja tämän uuden miesystävän kanssa Yonkersiin New Yorkiin. Temperance Fitzgeraldille syntyi toinen tytär, Frances, vuonna 1923. Vuonna 1932 Temperance Fitzgerald kuoli auto- onnettomuudessa saamiinsa vammoihin. Elettyään hetken aikaa äitinsä miesystävän luona, 15-vuotias Ella Fitzgerald muutti äitinsä siskon Virginian luokse. Samoihin aikoihin hänen kouluarvosanansa laskivat ja hän lopetti koulun. Ensimmäisen julkisen esiintymisensä Fitzgerald teki 17-vuotiaana Apollo-teatterissa New Yorkin Harlemissa. Soolouransa hän aloitti kuuden vuoden orkesteriuran jälkeen vuonna 1941 ja solmi levytyssopimuksen Decca- levy-yhtiön kanssa. Vuonna 1947 Fitzgerald teki suuret hittikappaleensa ”Oh, Lady Be Good!”, ”How High the Moon” ja ”Flying Home”. Myöhemmin hän julkaisi kahdeksan albumia ja laulukirjaa ja esiintyi muutamassa elokuvassa. Fitzgerald oli kolme kertaa naimisissa. Vuonna 1941 hän nai huumevälittäjä Benny Kornegayn, tosin avioliitto kuitenkin purettiin nopeasti. Vuonna 1947 Fitzgerald ja basisti Ray Brown menivät naimisiin ja adoptoivat lapsen. He kuitenkin erosivat vuonna 1952. Heinäkuussa 1957 Reuters raportoi Fitzgeraldin menneen salaa naimisiin norjalaisen Thor Einar Larsenin kanssa, mutta suhde loppui nopeasti. Fitzgerald vieraili usein myös Suomessa, ensi kerran vuonna 1953 Oscar Petersonin yhtyeen solistina. Suomessa aikoinaan suosittu Delta Rhythm Boys on tehnyt levytyksiä Fitzgeraldin kanssa. Viimeisen levytyksensä Fitzgerald teki vuonna 1989 ja viimeisen konserttinsa 74-vuotiaana vuonna 1991. Hän sokeutui 1990-luvun alussa diabeteksen takia, ja hänen kummatkin jalkansa amputoitiin vuonna 1993. Fitzgerald kuoli 79-vuotiaana sairauteen vuonna 1996. == Lähteet == == Aiheesta muualla == * Kotisivut. * Jazzin aatelia Iltatähdessä. Ylen Elävä arkisto. Luokka:Afroamerikkalaiset Luokka:Amputoidut henkilöt Luokka:Grammy-palkinnon saajat Luokka:Hollywood Walk of Fame Luokka:Presidential Medal of Freedom Luokka:Vaudeville-esiintyjät Luokka:Yhdysvaltalaiset jazzlaulajat Luokka:Vuonna 1917 syntyneet Luokka:Vuonna 1996 kuolleet
Miyagin prefektuuri

Miyagin prefektuuri () on prefektuuri Japanissa Honshūn saarella. Prefektuurin pääkaupunki on Sendai. == Maantiede == Miyagi sijaitsee Tōhokun alueella Tyynenmeren itärannikolla. Sitä ympäröivät Iwaten ja Akitan prefektuurit pohjoisessa, Yamagatan prefektuuri lännessä ja Fukushima etelässä. Rannikkoa muovaavat Sendainlahti ja pohjoisesta Oshikan niemimaa. == Aluejako == Miyagin prefektuuri jakautuu 14 kaupunkiin ja 21 muuhun kuntaan, joista 20 on maaseutukaupunkeja ja yksi on kyläkunta. Kunnat kuuluvat kymmeneen piirikuntaan, joilla ei ole hallinnollista merkitystä. Sendain kaupunki jakautuu suuralueisiin. ;Kaupungit *Higashi-Matsushima *Ishinomaki *Iwanuma *Kakuda *Kesennuma *Kurihara *Natori *Ōsaki *Sendai (pääkaupunki) *Shiogama *Shiroishi *Tagajō *Tome *Tomiya ;Kunnat piirikunnittain Piirikunta Kunta Igu Marumori Kami Kami · Shikama Katta Shichikashuku · Zaō Kurokawa Ōhira · Ōsato · Taiwa Miyagi Matsushima · Rifu · Shichigahama Motoyoshi Minami-Sanriku Oshika Onagawa Shibata Kawasaki · Murata · Ōgawara · Shibata Tōda Misato · Wakuya Watari Watari · Yamamoto == Historia == Miyagin prefektuuri oli aikaisemmin osa Mutsun provinssia. == Talous == Miyagin talouden dominoiva osa on Sendain kaupungin ympärille kerääntynyt teollisuus, erityisesti elektroniikka-, laite- ja elintarviketeollisuus. Prefektuurissa harjoitetaan myös maa- ja metsätaloutta sekä kalastusta. == Kulttuuri ja nähtävyydet == 1600-luvulla rakennettu Sendain linna sijaitsee nykyisessä Sendain kaupungissa. Matsushiman satama on nimetty yhdeksi Japanin kolmesta näkymästä, joiden sanotaan olevan maan kauneimmat luonnon muovaamat paikat. == Lähteet == == Aiheesta muualla == *Miyagin prefektuurin internetsivut *
Viiratsi

Viiratsi () on pienkauppala ja entinen kunta Viljandimaan maakunnassa, Virossa. Pienkauppala kuuluu Viljandin kuntaan ja sijaitsee Viljandin kaupungin välittömässä läheisyydessä kaupungin itäpuolella. == Entinen kunta == Vuonna 2013 muodostettiin Viljandin kunta, johon liitettiin Viiratsin, Paistun, Pärstin ja Saarepeedin kunta. Viiratsi oli Juankosken ystävyyskaupunki. === Kylät === Viiratsin tärkein asutuskeskus oli noin 1 350 asukkaan Viiratsin pienkauppala (alevik), jonka lisäksi kuntaan kuuluu 21 kylää: Jõeküla, Kibeküla, Kuudeküla, Loime, Mäeltküla, Mähma, Rebaste, Ridaküla, Ruudiküla, Saareküla, Surva, Tusti, Tõnuküla, Tänassilma, Uusna, Valma, Vana-Võidu, Vanavälja, Vardja, Vasara ja Verilaske. === Väestö === Kunnan asukasluku oli 3 729 (2010), pinta-ala 215,02 neliökilometriä ja asukastiheys 17,3 asukasta neliökilometrillä. Vuonna 2011 Viiratsin kunnassa oli 3 461 asukasta, joista 3 276 (94,7 %) oli virolaisia, 120 (3,5 %) venäläisiä ja 66 (1,9 %) muita kansallisuuksia. == Viiratsilaisia henkilöitä == * Johan Laidoner == Lähteet == Luokka:Viron entiset kunnat Luokka:Viljandin kunta
Monismi (ontologia)

Ontologinen monismi on käsitys, jonka mukaan todellisuus koostuu vain yhdestä substanssista. Monismi poikkeaa dualismista, jossa todellisuus muodostuu kahdesta eri substanssista, ja pluralismista, jonka mukaan substansseja on monta. Tyypillisimpiä monismin muotoja ovat materialismin ja idealismin eri muodot. Monismiksi voidaan myös kutsua joidenkin uskontojen tapaa ajatella, että kaikki koostuu esimerkiksi jumaluudesta tai että kaikki on pohjimmiltaan yhtä. Hindulaisuus luokitellaan usein monistiseksi uskonnoksi. == Aiheesta muualla == * Skepsis: Monismi * Stanford Encyclopedia of Philosophy: Monism Luokka:Filosofiset opit Luokka:Ontologia Luokka:Uskonnolliset käsitykset
Berylliumfluoridi

thumb|243px|Berylliumfluoridia Berylliumfluoridin (berylliumdifluoridi) kemiallinen kaava on BeF2. Se on väritön, kokkareinen erittäin hyvin veteen liukeneva berylliumin ja fluorin yhdiste.Donald J. Kaczynski:Beryllium Compounds, Kirk-Othmer Encyclopedia of Chemical Technology, John Wiley & Sons, New York, 2011. Viitattu 02.07.2013. Berylliumfluoridin moolimassa on 47,0 g/mol, sulamispiste 555 °C, kiehumispiste 1 160 °C, tiheys 1,99 g/cm3 (vesi = 1,0 g/cm3) ja CAS-numero 7787-49-7. Berylliumfluoridia valmistetaan kaksivaiheisella reaktiolla. Ensimmäisessä vaiheessa berylliumhydroksidi liuotetaan ammoniumvetyfluoridiin, jolloin muodostuu kompleksiyhdisteeksi luokiteltava ammoniumtetrafluoroberyllaatti (NH4)2[BeF4]. Ammoniumtetrafluoroberyllaatti hajoaa berylliumfluoridiksi ja ammoniumfluoridiksi kuumennettaessa sitä 900-1 100 °C:n lämpötilaan.Günter Petzow, Fritz Aldinger, Sigurd Jönsson, Peter Welge, Vera van Kampen, Thomas Mensing & Thomas Brüning:Beryllium and Beryllium Compounds, Ullmann's Encyclopedia of Industrial Chemistry, John Wiley & Sons, New York, 2005. Viitattu 02.07.2013 Ainetta käytetään muun muassa metallisen berylliumin valmistamiseen: :BeF2 \+ Mg → Be + MgF2 ==Lähteet== == Aiheesta muualla == * Luokka:Fluoridit Luokka:Berylliumyhdisteet Luokka:Myrkylliset kemikaalit
Selootit

Selootit olivat juutalainen puolue, joka kannatti aseellisen taistelun aloittamista roomalaisia vastaan. Ryhmä muodostui toisella vuosisadalla eaa. makkabealaisten kapinasta ja käsitteen otti käyttöön juutalainen historioitsija Josephus ensimmäisen juutalaissodan aikana 66–73 jaa. Selootit järjestäytyivät puolueeksi Herodes Suuren aikana (37 eaa. – 4 eaa.). Kyreneuksen tultua Syyrian maaherraksi yrittivät roomalaiset vuonna 6 saada aikaan väestönlaskennan myös seloottien keskuudessa, jolloin Juudas Galilealainen aloitti kapinan vastustaen väestönlaskentaa juutalaisten alistamiseen tähtäävänä toimena. Tämän jälkeen selootit järjestivät satunnaisia kansannousuja ja harjoittivat väkivaltaa Rooman kanssa yhteistoiminnassa olevia juutalaisia vastaan. Uuden testamentin käännös selooteista on kiivailijat ( ’intohimoinen/kiivas seuraaja’). Selootit harjoittivat roomalaisia vastaan terroria ja julkisia murhia sekä nousivat vuonna 66 kapinaan roomalaisia vastaan. Heidän kapinansa kukistettiin, Jerusalemin temppeli ryöstettiin ja saalis lähetettiin Roomaan. Kaikki 900 seloottia tekivät joukkoitsemurhan perheineen Masadan linnoituksessa vuorella ennen kuin linnoitus antautui roomalaisille. Viimeiset hyppäsivät vuorelta alas. Masadan linnoituksessa vannotaan Israelin laskuvarjojoukkojen sotilasvala. == Lähteet == == Aiheesta muualla == * * * luokka:Juutalaisuuden historia
Ruotsalaisviesti

Ruotsalaisviesti on yleisurheilun viestijuoksulaji. Se koostuu neljästä osuudesta, jotka ovat eri mittaisia. Ensimmäinen juoksija juoksee sata metriä, toinen juoksija 200 metriä, kolmas juoksija 300 metriä ja neljäs 400 metriä, jolloin kokonaismatkaksi tulee yksi kilometri. Yleensä ruotsalaisviestiä juostaan lasten ja nuorten yleisurheilukilpailussa, mutta sitä on juostu myös Tukholman IAAF Super Grand Prix -sarjaan kuuluvassa DN-galan-kilpailussa. Takavuosikymmeninä laji oli muun muassa työläisolympialaisten ohjelmassa. == Lähteet == Luokka:Viestijuoksu
Restonomi

Restonomi (AMK) (ruots. Restonom (YH), engl. Bachelor of Hospitality Management) on matkailu- ja ravitsemisalan ammattikorkeakoulututkinto, jonka laajuus on 210 opintopistettä. Tutkinnon suorittaneilla on laaja asiantuntemus matkailu-, ravitsemis- ja talousalasta ja niihin kuuluvien palveluiden toiminnan kehittämisestä. Restonomin koulutus antaa valmiudet toimia muun muassa ravitsemispalveluiden esimies- ja asiantuntijatehtävissä, elintarvikkeiden markkinointi- ja myyntitehtävissä, matkailualan asiantuntijatehtävissä, yrittäjänä ja palveluiden kehitystehtävissä. Jatko- opinnot ammattikorkeakoulussa ylempien ammattikorkeakoulututkintojen koulutusohjelmissa tuottavat tutkinnon Restonomi (ylempi AMK). Opinnot ovat on laajuudeltaan 90 opintopistettä. == Koulutusohjelmat == Restonomin tutkintoon johtavaa koulutusta voi suorittaa useissa koulutusohjelmissa, joita ovat esimerkiksi: Suomenkielisiä koulutusohjelmia: * Hotelli- ja ravintola-alan liikkeenjohto * Matkailu- ja palveluliiketoiminta * Matkailu- ja ravitsemisalan kehittäminen ja johtaminen * Matkailu- ja tapahtumaliiketoiminta * Matkailun liikkeenjohto * Palveluelämysten tuottamisen ja kehittämisen koulutus * Palveluliiketoiminta * Ravitsemispalvelujen koulutus * Ruokatuotannon johtaminen Englanninkielisiä koulutusohjelmia: * Hospitality and Experience Management * Hospitality, Tourism and Experience Management * Tourism * Tourism Management == Tutkinnon tuottama kelpoisuus == Julkiseen virkaan tai tehtävään vaadittaessa korkeakoulututkintoa, antaa ammattikorkeakoulussa suoritettu tutkinto saman kelpoisuuden kuin yliopistossa suoritettu tutkinto. Jos vaatimuksena on ylempi korkeakoulututkinto, niin ammattikorkeakoulussa suoritettu ylempi ammattikorkeakoulututkinto tuottaa saman kelpoisuuden kuin yliopistossa suoritettu vastaava. == Lähteet == == Aiheesta muualla == *Suomen Restonomit ry *Suomen Restonomit ry @ Facebook *Ylempien ammattikorkeakoulututkintojen kehittämisverkosto *Restonomi (ylempi AMK) -ohjelman sivusto Luokka:Ammattikorkeakoulututkinnot Luokka:Matkailu
Tamburiini

Tamburiini on vuosituhansia vanha lyömäsoitin. Se rakentuu kolmesta osasta: rungosta, kalvosta ja rungossa sijaitsevista pienistä lautasista, helistimistä. Nykyään useimmissa versioissa on vain rengas helistimineen ilman kalvoa. Tamburiinia käytetään muun muassa romanien ja persialaisessa kansanmusiikissa, gospelissa sekä pop- ja rockmusiikissa. Tamburiinia voi soittaa monella eri tavalla; joko lyömällä sitä toista kämmentä vasten tai heiluttamalla sitä terävästi edestakaisin jolloin myös sen sointi on erilainen. Bob Dylan on tehnyt laulun "Mr. Tambourine Man". Image:Daff.jpg| Image:Daf-isfahan.jpg| Image:Rhythm Tech tambourine.jpg| Luokka:Idiofonit Luokka:Lyömäsoittimet
Chara (artisti)

Chara (Miwa Satō (oik. Miwa Watahiki) 13. tammikuuta 1968 Kawaguchi, Saitama, Japani) on japanilainen popartisti ja näyttelijä. Hän on toiminut vaikutteiden antajana monelle itsenäiselle ja lahjakkaalle artistille, kuten Shiina Ringolle ja Bonnie Pinkille. Miwa Watahiki sai lempinimensä Chara opettajaltaan, ja häntä on kutsuttu sillä nimellä siitä lähtien. Chara on aina ollut mukana musiikissa. Hän alkoi säveltää kappaleita peruskoulun viimeisinä vuosina ja soitti koskettimia bändissä toisena lukiovuotenaan. 20-vuotiaana hän ryhtyi laulamaan klubeilla muiden joukossa. Vuonna 1990 hän teki sopimuksen Sony-levy-yhtiön kanssa ja julkaisi ensimmäisen singlensä, Heavenin, heti seuraavana vuonna. Charan musiikin tyylilaji on lähinnä kevyttä popia. Charasta tuli 90-luvulla huomion keskipiste muoti-ikonina. Hän esiintyi usein lehtien, joista mainittakoon mm. Anan ja Olive, kansissa. Hän oli myös ensimmäinen nainen, joka pääsi esiintymään Rock On Japan -lehden kannessa. Chara meni naimisiin näyttelijä Tadanobu Asanon kanssa vuonna 1995 tavattuaan tämän elokuvan PiCNiC kuvauksissa. Heillä on kaksi lasta, tytär Sumire (1995) ja poika Himi (1999). == Studioalbumit == * Sweet (1991) * Soul Kiss (1992) * Violet Blue (1993) * Happy Toy (1994) * Junior Sweet (1997) * Strange Fruits (1999) * Madrigal (2001) * Yoake Mae (2003) * Something Blue (2005) * Union (2007) * Carol (2009) * Dark Candy (2011) * Cocoon (2012) * Secret Garden (2015) Luokka:Japanilaiset laulajat Luokka:Vuonna 1968 syntyneet Luokka:Elävät henkilöt
Carrara

Carrara on kaupunki Italian Toscanan alueella Massa-Carraran maakunnassa. Se on tunnettu valkoisesta tai siniharmaasta marmoristaan, jota siellä louhitaan. Carrara sijaitsee Carrionejoen varrella Toscanan luoteiskulmassa rannikon läheisyydessä, noin 100 kilometriä Firenzestä luoteeseen. Kaupungissa on arviolta 63 133 asukasta (vuonna 2015) ja sen pinta-ala on 71,27 neliökilometriä. == Historia == Carrara syntyi marmorityöläisten asutuskeskukseksi sen jälkeen kun roomalaiset aloittivat marmorin louhinnan alueella vuoden 70 eaa. tienoilla. Alueen alkuperäiset asukkaat käyttivät kivestä nimeä car, mistä nimi Carrara myöhemmin muodostettiin. Ensimmäinen kirjallinen maininta Carrarasta on vuodelta 963, kun keisari lahjoitti paikkakunnan Lunin piispoille. Kaupungin ja sen marmorilouhosten hallinnasta käytiin keskiajalla paljon taisteluja eri hallitsijasukujen kesken, ja vuonna 1442 Carrara siirtyi Malaspinan suvun hallintaan useiksi vuosisadoiksi. Carraran tärkein rakennus on marmorinen tuomiokirkko Duomo Sant' Andrea. Sen rakentaminen aloitettiin 1100-luvulla, ja se sai nykyiset mittasuhteensa 1200-luvulla. 1300-luvulla kirkkoa muutettiin romaanisesta enemmän goottilaisen tyylin mukaiseksi. Kirkon sisäseiniin 1300-luvulla maalatuista freskoista on enää vain osia jäljellä. == Marmorilouhokset == Carraran marmoria louhitaan kaupungin yläpuolella olevista kolmesta laaksosta Colonnatasta, Misegliasta ja Toranosta, joissa on yhteensä 190 louhosta. Marmorin vuosituotanto alueella on miljoona tonnia. Renessanssin ajan tunnetuin kuvanveistäjä Michelangelo käytti Carraran marmoria, ja hän vietti paljon aikaa kaupungissa ja louhoksilla valitsemassa henkilökohtaisesti teostensa raakamateriaalin. == Lähteet == == Aiheesta muualla == * Kaupungin internetsivut *
Johtoaihe

Johtoaihe (, ) on ohjelmamusiikissa, oopperoissa ja muussa draamallisessa musiikissa käytettävä sävelaihe, joka symboloi tiettyä henkilöä, esinettä tai tilannetta. Esimerkiksi tietyn henkilön johtoaihe toistuu musiikissa silloin, kun henkilö astuu lavalle tai häneen viitataan muutoin. Ensimmäisenä johtoaihetekniikkaa käytti Hector Berlioz Fantastisessa sinfoniassaan vuonna 1830. Johtoaiheen tunnetuin käyttäjä ja kehittäjä oli Richard Wagner. == Lähteet == Luokka:Oopperatermistö Luokka:Richard Wagner
Falsa demonstratio non nocet

Falsa demonstratio non nocet (suom. Väärä todistus ei ole vahingoksi) on latinankielinen sanonta ja tarkoittaa oikeustieteessä sääntöä, jonka mukaan asialle annetulla väärällä nimityksellä tai kuvauksella ei ole vaikutusta itse oikeusnormien pätevyyteen, jos asian tarkoitus on kiistaton. Periaate on peräisin roomalaisesta oikeudesta, mutta se on lähes yleismaailmallisesti hyväksytty. Esimerkkinä periaatteen soveltamisesta on käytetty mm. EU:n perustuslaillista sopimusta. Uusittavan perussopimuksen oikeudellinen luonne määräytyy sen sisällön eikä nimikkeen perusteella. Kyse on siis "vain" kansainvälisestä sopimuksesta, vaikka se onkin otsikoitu "Sopimus Euroopan perustuslaista". Toisena esimerkkinä voidaan mainita testamentti. Testamentiksi tarkoitetun asiakirjan otsikointi esimerkiksi "lahjakirjaksi" ei muuta sen oikeudellista luonnetta testamenttina, jos se muutoin on sellaiseksi kelpaava. == Lähteet == Luokka:Oikeusfilosofia Luokka:Latinankieliset fraasit
Muutoksen kevät

Muutoksen kevät oli vuosina 1995–2003 ilmestynyt ympäristökysymyksiä sekä ihmisten ja muiden eläinten oikeuksia radikaalisti käsittellyt suomalainen aikakauslehti. Lehti ilmestyi neljä kertaa vuodessa, 24–28-sivuisena. Ensimmäinen toimitusvuosi alkoi vuoden 1995 huhti–toukokuussa. Lehteä painettiin parhaimmillaan noin 3 000 kappaletta. Lehden sisältö koostui pääosin lukuisten ruohonjuuritason aktivistien kirjoituksista. Lehdessä julkaistiin artikkeleita muun muassa laittoman suoran toiminnan iskuista Suomessa. Lehden tarkoitus oli pohtia valtamediaa syvemmin muun muassa aktivismin taustalla vaikuttaneita ideologisia valintoja ja tarjota keskustelu- ja uutisfoorumi ihmisille, jotka valtamedia helposti kategorisoi lehtiensä palstoilla. Lehden päätoimittajina olivat alussa Joni Purmonen ja Ville Lähde, joista Lähde jatkoi päätoimittajana yksin vuoteen 2002 asti. Viimeisenä toimintavuotena lehden päätoimittajia olivat Katja Keisala, Helena Leino ja Niklas Vainio. ==Aiheesta muualla== * Ville Lähde, Helena Leino, Katja Keisala, Niklas Vainio: Muutoksen kevään saatesanat (Megafoni 30.11.2003) Luokka:Ympäristönsuojelu Luokka:Suomalaiset yhteiskunnalliset lehdet Luokka:Ilmestymästä lakanneet suomalaiset aikakauslehdet
Detroit Rock City

Detroit Rock City on vuonna 1999 ensi-iltansa saanut komediaelokuva, jonka on ohjannut Adam Rifkin. Elokuva käsittelee diskomusiikin ja rockin välistä jännitettä. Elokuva sijoittuu vuoteen 1978, jolloin Kiss oli Love Gun -kiertueellaan. Se on eräänlainen ”jatko-osa” vuoden 1978 elokuvalle Kiss ja huvipuiston haamu. == Juoni == Hawk, Lex, Trip ja Jam asuvat Clevelandissa, ja eletään vuotta 1978. Pojat aikovat mennä katsomaan suurimpia idoleitaan eli Kissiä Detroitiin, mutta Jamin äiti on hyvin uskonnollinen ja vihaa Kissin ”saatanallista” musiikkia, joten hän polttaa löytämänsä konserttiliput. Tämän jälkeen Jam lähetetään uuteen kurinalaiseen kouluun, josta pojat joutuvat pelastamaan ystävänsä syöttämälle koulun johtajalle huumesienillä terästettyä pizzaa. Heidän on myös hankittava jotenkin uudet liput. Matkalla Lexin äidin auto varastetaan, mutta Lex saa auton takaisin kouluttamalla pari kulkukoiraa. Trip miettii, tekisikö hän kaupparyöstön, mutta lopulta hän pelastaa kyseisen kaupan myyjän varkaalta. Palkkiorahat hän menettää kaupassa uhkailemalleen pikkupojalle, jolla on atleettinen isoveli. Hawk yrittää tienata rahaa lippuihin strippaamalla, mutta ei onnistu tavoitteessaan. Rahat hän saa myymällä itseään eräälle strippiklubin naisasiakkaista (Shannon Tweed, Gene Simmonsin vaimo). Jamin äiti, joka on ollut protestoimassa Kissiä keikkapaikan läheisyydessä, äkkää poikansa kaupungilta, ja vie hänet ripittäytymään läheiseen kirkkoon. Kaupungissa on myös Jamiin ihastunut tyttö Beth (Nimi kappaleesta ”Beth”), joka seuraa Jamia kirkkoon, kun pojan äiti on palannut kaupungille protestoimaan. Sillä välin Jam menettää poikuutensa ripittäytymiskopissa. Jam saa myös selvitettyä välit äitinsä kanssa. Lopulta kaikki pojat palaavat yhteen liputtomina, mutta keksivät keinon päästä konserttiin: pieksemällä toisensa ja uskottelemalla vartijoille, että heidän liput on varastettu. Verisinä ja mustelmilla he menevät konserttiareenalle, jossa Trip huijaa hänen lompakkonsa vieneen pikkupojan liput itselleen ja ystävilleen, jolloin pojat pääsevät konserttiin. Konsertin loputtua Jam saa Peter Crissin rumpukapulan. == Näyttelijät == == Soundtrack == Elokuvasta tehtiin myös soundtrack-albumi. Kyseinen levy sisältää seuraavat kappaleet: # "The Boys Are Back in Town" – Everclear # "Shout It Out Loud" – Kiss # "Runnin' with the Devil" – Van Halen # "Cat Scratch Fever" – Pantera # "Iron Man" – Black Sabbath # "Highway to Hell" – AC/DC # "20th Century Boy" – Drain STH # "Detroit Rock City" – Kiss # "Jailbreak" – Thin Lizzy # "Surrender (Live)" – Cheap Trick # "Rebel Rebel" – David Bowie # "Strutter" – The Donnas # "School Days" – The Runaways # "Little Willy" – Sweet # "Nothing Can Keep Me From You" – Kiss Luokka:Vuoden 1999 yhdysvaltalaiset elokuvat Luokka:Yhdysvaltalaiset komediaelokuvat
Asko Kallonen

Asko Kallonen (s. 9. maaliskuuta 1960 Lempäälä) on suomalainen musiikkialan vaikuttaja. == Ura == Vuosina 1982–1984 Kallonen soitti kitaraa Päät- yhtyeessä. 1984–1987 hän vaikutti Keba-yhtyeessä, jonka hän oli perustanut yhdessä Aarno Alikosken kanssa. Kallonen soitti kitaraa ja toimi myös yhtyeen lauluntekijänä. Yhtye sijoittui kolmanneksi Rockin SM-kilpailuissa. Yhtyeen hajottua Kallonen tuli isäksi ja "ajatteli aikuistua". Hän aloitti opiskelut ja työskenteli viikonloppuisin M/S Bruvikilla. Toimiessaan klubilla dj:nä muusikko Aki Sirkesalo kehotti Kallosta hakeutumaan radioon. Kallonen aloitti radiotyöt vuonna 1989 työskennellen juontajana ja radiotoimittajana ensin Yleisradion Rockradio-ohjelmassa ja myöhemmin Radiomafiassa. Tuotantopuolelle hän siirtyi vuonna 1993, jolloin hänelle tarjottiin musiikkimakunsa vuoksi töitä vasta perustetulta BMG Music Finlandilta. Kallonen työskenteli BMG Finlandin tuotantopäällikkönä vuosina 1993–1999 ja general managerina 2000–2004. Vuodesta 2005 lähtien Kallonen on toiminut puoliksi omistamansa Helsinki Music Company -levy-yhtiön hallituksen puheenjohtajana ja vastaa sen artistikiinnityksistä. Hän aloitti työt Warner Music Finlandin tuotantopäällikkönä vuonna 2007. Kallonen on työskennellyt muun muassa HIMin, Anssi Kelan, Samuli Edelmannin ja Lordin kanssa. Hän on kymmenkertainen vuoden tuotantopäällikkö -palkinnon voittaja Musiikki & Media -tapahtumassa. Suurelle yleisölle Kallonen on tullut tutuksi Idols-ohjelman päätuomarina vuosina 2003 ja 2007. == Yksityiselämä == Koulutukseltaan Kallonen on ylioppilas ja restonomi. Lisäksi hän on opiskellut valtiotieteitä Helsingin yliopistossa. Asko Kallonen on naimisissa kirjailija Katja Kallion kanssa ja heillä on kaksi tytärtä.Suomen Kuvalehti, 29.2.2008 Kallosen ensimmäinen puoliso oli kirjailija-toimittaja Nina Honkanen ja heillä on kaksi poikaa. Kallonen valmistui kundalinijoogan ykköstason opettajaksi keväällä 2023. Hänen henkinen jooginimensä on Sat Manjeet singh. ==Lähteet== * http://www.hmc.fi/henkilokunta.php * YLE/Elävä arkisto: Idols-tuomari kuultavana * Talouselämä 13/2007: "Uratie: Asko Kallonen tekee tähtiä" * TV- lehti Numero: ??? Tietoa Asko Kallosesta (esimerkiksi s. 1960) === Viitteet === Luokka:Suomen Idols Luokka:Suomalaiset musiikkivaikuttajat Luokka:Suomalaiset kitaristit Luokka:Vuonna 1960 syntyneet Luokka:Elävät henkilöt
Keba

Keba oli suomalainen 1980-luvun rock-yhtye. Keba tuli julkisuuteen vuonna 1984 rockin SM-kilpailuissa, joissa monien etukäteen varmana voittajana pitämä Keba sijoittui kolmanneksi. Toiseksi tuli Kolmas nainen ja ensimmäiseksi Peer Günt. Kitaristi Asko Kallonen ja basisti J. P. Pulkkinen olivat aiemmin olleet Päät- yhtyeessä. Yhtye aloitti uransa katusoitolla. Alkuaikoina Keban keikoissa oli Sielun veljet -tyylistä energiaa yhdistettynä pop-herkkyyteen. Toisen albumin, Koko ajan go-go, aikaan yhtye kutsui tyyliään "herkäksi betoniksi". Toinen levy sijoittui Soundin vuoden 2005 kaikkien aikojen parhaiden suomalaisten albumien äänestyksessä sijalle 29. Yhtyeen kuuluisimmat kappaleet ovat "Kesä Espalla" ,"Piilopaikka", "Intiaanit ratsastaa" ja "Ota minut nyt". Syyskuussa 2023 Docendo julkaisi laulaja Ali Alikosken kirjottaman Keban tarinan kertovan muistelmakirjan Kesä Espalla. Lokakuussa 2023 Keba teki kaksi keikkaa, Tavastia-klubilla Helsingissä ja Klubilla Tampereella. Kokoonpano oli sama kuin ensimmäisellä albumilla. Elokuussa 2024 Keba julkaisi kaksi uutta kappaletta, Me olemme muisto vain ja Kotikaupunki. == Keban jälkeen == Laulaja Ali Alikoski on myöhemmin tehnyt useita soolo-levyjä. Kallonen on toiminut musiikkibisneksessä ja Pulkkinen on ollut toimittajana Yleisradiossa ja julkaissut proosaa. Pete Parkkonen oli Keban jälkeen ensin Toni Rossi ja Sinitaivas -yhtyeessä ja sitten Zen Caféssa. == Jäsenet == * Asko Kallonen – kitara * Peter "Pete" Parkkonen – rummut * Aarno "Ali" Alikoski – laulu * Juha Pekka "J. P." Pulkkinen – bassokitara (1. albumi) * Pasi "Panda" Nikander – bassokitara (2. albumi) * Antti "Ana" Nyrhinen – bassokitara (2. albumi) == Julkaisut == ===Albumit=== * Keba (WISH 9 (lp), WISHC 9 (mc), Amulet 1985) * Koko ajan go-go (KRÄLP 31 (lp), KRÄMK 31 (mc), KRÄK! 1987) ===Singlet=== * Intiaanit ratsastaa / Kokoajan go-go (Hope 18, Amulet 1985) * Nana / Nainen tummissa (KRÄKS 75, KRÄK! 1986) * Poikaressu / Älä luovuta (KRÄKS 79, KRÄK! 1986) * Piilopaikka / Tee mitä vaan (KRÄKS 97, KRÄK!) * Kesä Espalla / Liian kauan (KRÄKS 105, KRÄK! 1987) * Ruskeatukkainen / Tervetuloa (KRÄKS 117, KRÄK! 1987) ===Kokoelmat=== * 20 suosikkia – Kesä Espalla (3984-24097-2, Warner Music Finland Oy 1998) * Herkkää betonia – koko uran go-go (TWIN 126, Stupido Records 2011) == Lähteet == == Aiheesta muualla == * * Ylen Elävä arkisto: Keba – Ota minut nyt Luokka:Suomalaiset rockyhtyeet
Polyandria

Polyandria on harvinainen moniavioisuuden muoto, jossa naisella on samanaikaisesti kaksi tai useampi aviomiestä. Polyandriaa on esiintynyt noin puolessa prosentissa maailman kulttuureista. Eräitä esimerkkejä ovat Intian todat ja nairit sekä marquesaslaiset ja tiibetiläiset. Polyandrisessa avioliitossa naisen aviomiehet ovat yleensä veljeksiä keskenään. Polyandrian takana olevat syyt ovat usein taloudellisia eivätkä seksuaalisia tai asemaan liittyviä. Polyandria liittyy äärimmäiseen köyhyyteen, eikä se ole erityisen arvostettua. Sitä esiintyy kulttuureissa, joissa tyttölapsia surmataan, ja miehiä on siksi enemmän kuin naisia. Tähän poikkeus on Tiibet, missä on paljon naimattomia naisia. Tiibetissä polyandriaa harjoitetaan suvun maiden pitämiseksi yhtenäisinä. Naisilla ei polyandriassa ole yleensä sananvaltaa miestensä valinnassa. Jos naisen aviomiehellä on veljiä, nainen on naimisissa heidänkin kanssaan. Naisen jokaisella miehellä on periaatteessa yhtäläinen seksuaalinen oikeus vaimoonsa. Miehet saavat erota vaimostaan ja ottaa toisen vaimon, toisin kuin vaimot monivaimoisissa kulttureissa. Polyandrinen suhde kuitenkin heikentää jokaisen aviomiehen suvunjatkamismahdollisuuksia ja toisaalta parantaa vaimon suvunjatkamismahdollisuuksia. Kaikissa polyandriaa harjoittavissa kulttuureissa suvaitaan myös yksiavioisuutta ja monivaimoisuutta. Kun elinolot paranevat, polyandria yleensä vähenee. ==Lähteet== Luokka:Avioliitto
Mikko Virto

Mikko Virto (s. 17. tammikuuta 1953 Helsinki) on suomalainen muusikko. Virton isä oli Alpo Virto (1918–2000), joka oli tuuban- ja kontrabassonsoittaja. Alpo oli Helsingin poliisisoittokunnan perustajajäseniä. Mikko Virton ensimmäinen rumpusetti vuonna 1963 oli Poliisien soittokunnasta saatu pikkurumpu ja symbaali telineineen. Virton vanhempi veli Ilkka (1946–2023) oli pasunisti. Mikko Virto toimi vuosia rummunsoiton sekä musiikkiteknologian opettajana. Virto jäi eläkkeelle Pohjois-Helsingin musiikkiopistosta (PHMO) 2021, jossa hän toimi rumpujensoiton opettajana ja intendenttinä, mutta jatkaa PHMO:ssa yhä lyömäsoitinten tuntiopettajana. Virto aloitti uransa 1970-luvun alussa pasunistina, jolloin hän oli muun muassa Tapiolan Yhteiskoulun Big Bandissa sekä Tapani Kansan ja Katri-Helenan taustabändeissä. Myöhemmin pasuunansoiton jättänyt Virto on tehnyt tuhansia keikkoja rumpalina pääasiassa erilaisissa tanssi- ja klassisen jazzin orkestereissa. Virto on ollut Polaris Celebration Bandin (PCB) rumpali yhtyeen perustamisesta lähtien. Virto aloitti rummunsoiton opiskelun 10-vuotiaana Suomipojat ry:n poikasoittokunnassa. Syksyllä 1968 hän meni soitto-oppilaaksi Tammisaareen Dragsvikin varuskuntasoittokuntaan, jossa soittimeksi tuli vetopasuuna. Syksyllä 1969 hän aloitti opinnot Helsingissä Puolustusvoimain Soittajakoulussa, joka oli myös Sibelius-Akatemian sotilasmusiikkiosasto. Vuonna 1970 Virto siirtyi Sibelius- Akatemian yleiselle osastolle, mutta jatkoi 1971 musiikinteorian ja pasuunansoiton opiskelua Helsingin konservatoriossa. Virto kirjoitti ylioppilaaksi vasta myöhään aikuisiällä (2018) Eiran aikuislukiosta. Virto oli vuosia ravintola- ja laivamuusikkona ja toimi 1970-luvulla aktiivisesti myös muusikkojen ammattiyhdistystoiminnassa. Ravintola- ja tanssimusiikin lisäksi Virto on soittanut myös rock- ja jazz-yhtyeissä, esimerkiksi Pearly Cat -yhtyeessä, jossa hän soitti bassoa ja Kati Virto lauloi. Huhtikuussa 2024 Virtolta ilmestyi romaani Laiva. Muusikon työn lisäksi Virto on ollut 1990-luvulla Atari-tietokonekäyttäjien ST-Klubin hallituksessa sekä toimitusjohtajana MidiMusic oy:ssä. 1990-luvulla hän toimi mm. ATK- suunnittelijana Helsingin kaupungin rakennusvirastossa erityisesti multimediaan erikoistuneena. == Lähteet == Luokka:Suomalaiset rumpalit Luokka:Suomalaiset muusikot Luokka:Vuonna 1953 syntyneet Luokka:Elävät henkilöt
Miika Koppinen

Miika Johannes Koppinen (s. 5. heinäkuuta 1978 Kokkola) on uransa lopettanut suomalainen jalkapalloilija. Hän oli pelipaikaltaan keskuspuolustaja. Suurimman osan ammattilaisurastaan Norjassa pelannut Koppinen tuli tunnetuksi Tromsø IL:ssä, jota hän edusti kahdentoista kauden ajan yli 250 sarjaottelussa. ==Jalkapalloura== Koppinen on Kokkolan Palloseuran kasvatti. Seurassa pelasi aiemmin myös hänen isänsä Kai Koppinen. Miesten tasolla Miika Koppinen on edustanut Suomessa Kokkolan Pallo-Veikkoja ja FF Jaroa. Pelatessaan Jarossa Koppinen oli mukana Suomen Cupin loppuottelussa vuonna 1999, joka jäi hänen viimeiseksi ottelukseen ennen siirtoaan ulkomaille. Jarosta Koppinen siirtyi pelaamaan Norjaan Tromsø IL:n joukkueeseen. Viiden kauden aikana hän kuului seuran avainpelaajiin. Koppinen siirtyi saman sarjan Rosenborg BK:iin yhdessä Lars Hirschfeldin kanssa vuonna 2005 ilmaisella siirrolla Tromsøstä. Kaudella 2007 hän pääsi seurajoukkueineen vierailemaan Suomessa Mestareiden liigan kolmannella karsintakierroksella, kun vastaan asettui Tampere United. Koppinen puski sisään Tampereella pelatun osaottelun ensimmäisen maalin, mikä jäi lopulta voittomaaliksi Rosenborgin voittaessa 0-3. Lohkovaiheeseen edennyt Rosenborg kohtasi avauskierroksella Chelsean. Koppinen onnistui Stamford Bridgella pelatussa ottelussa maalinteossa ensimmäisellä puoliajalla. Lopulta norjalaisjoukkue ylsi sensaatiomaiseen 1–1-tasapeliin englantilaisjättiä vastaan. Chelsean päävalmentaja José Mourinho erosi tehtävästään seuraavana päivänä. Koppinen edusti Suomen jalkapallomaajoukkuetta yhteensä 18 kertaa vuosina 2000–2006. Hän teki debyyttinsä 16. elokuuta pelatussa ottelussa Norjaa vastaan, tullen vaihdosta Simo Valakarin tilalle 56. minuutilla. Koppinen pelasi myös Suomen alle 21-vuotiaiden jalkapallomaajoukkuessa neljä ottelua vuonna 1999. Urallaan hänellä ei ole yhtään Veikkausliigaottelua, sillä Suomessa hänen edustamansa seurat pelasivat 1990-luvun lopulla Ykköstä. ==Jalkapallouran jälkeen== Uransa jälkeen Miika Koppinen asuu yhä Tromssassa. Viimeiset kaksi pelaajavuotta hänen teki seuralleen markkinointityötä. Aiemmin hän oli tehnyt Tromsassa lohimyynti- ja automyyntitöitä. Hän toimii 2020-luvun alussa BMW:n automyynnin johtajana Tromssan seudulla. == Viitteet == == Lähteet == * Kopsin Kollit -verkkosivusto. * Miika Koppinen Palloliiton sivuilla. == Aiheesta muualla == Luokka:Suomalaiset jalkapalloilijat Luokka:Vuonna 1978 syntyneet Luokka:Elävät henkilöt